SCB คว้า 3 รางวัลธนาคารยอดเยี่ยม เวที “Money&Banking Awards 2022”
“ธนาคารไทยพาณิชย์” เข้ารับ 3 รางวัลเกียรติยศ “ธนาคารยอดเยี่ยม-บูธสวยงาม” จากงาน Money & Banking Awards 2022
“ธนาคารไทยพาณิชย์” เข้ารับ 3 รางวัลเกียรติยศ “ธนาคารยอดเยี่ยม-บูธสวยงาม” จากงาน Money & Banking Awards 2022
20 ก.ค. 2565

นายณรงค์ ศรีจักรินทร์ รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจ Unsecured ธนาคารไทยพาณิชย์ ในเครือ บริษัท เอสซีบี เอกซ์ จำกัด (มหาชน) หรือ SCB เป็นผู้แทนธนาคารร่วมรับรางวัลในงาน Money &amp; Banking Awards 2022 โดยมี ดร.เศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย ให้เกียรติมอบรางวัลในครั้งนี้
โดยรางวัลดังกล่าวได้รับการโหวตจากการสำรวจความคิดเห็นของผู้เข้าชม และสมัครใช้บริการทางการเงินและการลงทุนจากงานมหกรรมการเงิน (Money Expo) ครั้งที่ 22 ให้ได้รับ 2 รางวัล ประกอบด้วย รางวัลธนาคารที่มีบริการยอดเยี่ยมด้านสินเชื่อบุคคล และรางวัลธนาคารที่มีบริการยอดเยี่ยมด้านบัตรเครดิต สะท้อนถึงความชื่นชอบและพึงพอใจในผลิตภัณฑ์และบริการของธนาคาร โดยธนาคารได้รับรางวัลนี้ติดต่อกันเป็นปีที่ 6
นอกจากนี้ ธนาคารยังได้รับรางวัลบูธสวยงามยอดเยี่ยม ขนาดพื้นที่ 850 – 1,000 ตารางเมตร ซึ่งธนาคารได้นำเสนอภายใต้แนวคิด EXPONENTIAL WEALTH BY SCB : เติบโตอย่างก้าวกระโดด ยกกำลังความมั่งคั่ง เพื่อความมั่นคงอย่างยั่งยืน โดยได้รับการคัดเลือกจากคณะกรรมการตัดสิน ซึ่งประกอบด้วย ศิลปินแห่งชาติ ผู้ทรงคุณวุฒิด้านสถาปัตยกรรม ศิลปกรรมและจิตรกรรม
โดยเกณฑ์การตัดสินจะพิจารณาจากแนวความคิดสร้างสรรค์ที่สอดคล้องกับแนวคิดของการจัดงาน Money Expo ในแต่ละปี การออกแบบ และประโยชน์ใช้สอย โดยมี นางสาวอินทิรา จิตรานุเคราะห์  ผู้อำนวยการอาวุโส  Marketing Function  ธนาคารไทยพาณิชย์ ร่วมรับรางวัลในงาน Money &amp; Banking Awards 2022  ณ ห้องฟูจิบอลรูม โรงแรมนิกโก้
สำหรับรางวัล Money &amp; Banking Awards จัดโดยวารสารการเงินธนาคาร ร่วมกับ สวนดุสิตโพล จัดขึ้นเป็นประจำทุกปี เพื่อยกย่องผู้บริหาร ธนาคาร สถาบันการเงิน และบริษัทจดทะเบียนที่มีผลงานยอดเยี่ยมในรอบปี